**ELŐTERJESZTÉS**

Tiszavasvári Város Önkormányzata Képviselő-testületének

**2024. október 8-án**

tartandó **ALAKULÓ** ülésére

Az előterjesztés tárgya: **A polgármester illetményének és költségtérítésének megállapításáról**

Iktatószám: TPH/13255/2024.

Melléklet: -

A napirend előterjesztője: **Dr. Kórik Zsuzsanna jegyző**

Az előterjesztést készítette: Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

Az alakuló ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. október 4.

**Petruskáné dr. Legeza Tímea**

**témafelelős**

**Tiszavasvári Város Jegyzőjétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**A polgármester illetményének és költségtérítésének megállapításáról**

**Tisztelt Képviselő-testület!**

A **főállású polgármester illetményre jogosult**, melynek mértékéről Magyarország helyi önkormányzatairól szóló 2011. évi CLXXXIX tv. (a továbbiakban Mötv.) 71.§ (2) és (4) bekezdése az alábbiak szerint rendelkezik:

*Mötv. 71. § (1) A főpolgármester megbízatásának időtartamára havonta illetményre jogosult, amelynek összege 1 500 000 forint. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.*

*(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek* ***összege 1 300 000 forint.***

*(3) A megyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.*

***(4) A polgármester illetménye a (2) bekezdésben meghatározott összeg***

*a) 40%-a az 500 fő és az az alatti lakosságszámú település polgármestere esetében;*

*b) 50%-a az 501-1500 fő lakosságszámú település polgármestere esetében;*

*c) 55%-a az 1501-2000 fő lakosságszámú település polgármestere esetében;*

*d) 60%-a a 2001-5000 fő lakosságszámú település polgármestere esetében;*

*e) 65%-a az 5001-10 000 fő lakosságszámú település polgármestere esetében;*

***f) 75%-a a 10 001-30 000 fő lakosságszámú település polgármestere esetében;***

*g) 85%-a a 30 000 fő lakosságszám feletti település polgármestere esetében.*

*(6)* ***A főállású polgármester****, a társadalmi megbízatású polgármester, a megyei önkormányzat közgyűlésének elnöke* ***havonta az illetményének, tiszteletdíjának 15%-ában meghatározott összegű költségtérítésre jogosult.”***

Fentiek értelmében tehát **a települési polgármester** a megyei jogú városi polgármester illetményének lakosságszámhoz viszonyított **százalékos összegére jogosult**, azzal, hogy a **lakosságszámot** – az Mötv. 146. § (3) bekezdése értelmében - a helyi önkormányzati képviselők és polgármesterek általános választását megelőző évének szeptember 1-jei lakosságszáma alapján kell meghatározni, mely 12.338 fő (KSH adatai alapján) volt.

Fentiek alapján **a polgármester illetménye és költségtérítése a törvény erejénél fogva az alábbiak szerint alakul 2024. október 1. napjával**:

A megyei jogú városi polgármester törvényben meghatározott illetményének  **(1.300.000 forint) 75 %-a,** (10 001-30 000 fő lakosságszámú település)azaz (1.300.000 \* 0,75**) bruttó 975.000 Ft.**

A **költségtérítés mértéke havonta illetményének 15 %, azaz bruttó 146.250 Ft.** A közszolgálati tisztviselőkről szóló törvény 2011. évi CXCIX. törvény 225/L. § (1) bekezdése alapján a kerekítés szabályait megfelelően alkalmazni kell a polgármester foglalkoztatási jogviszonyára is, ezért 100 forintra kerekítve kell megállapítani az illetményt és a költségtérítést, jelen esetben ez **bruttó 146.300 Ft.**

Tájékoztatom a Képviselő-testületet, hogy **a Képviselő-testület nem dönt a polgármester illetményének mértékéről, nincs mérlegelési jogköre, de munkáltatói jogkörgyakorlóként határozatban deklarálnia kell,** hogy az adott település polgármesterét az Mötv. rendelkezése alapján **milyen összegű illetmény illeti meg**.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 151. § (1) bekezdése alapján **a köztisztviselők cafetéria juttatásra jogosultak**. Az Mötv. 73. § értelmében *„A* ***polgármesteri tisztség*** *ellátásával kapcsolatos egyéb rendelkezéseket a* ***közszolgálati tisztviselőkről*** *szóló* ***törvény állapítja meg****.”* A Kttv. 225/L. § (1) bekezdése alapján *„****A polgármesteri foglalkoztatási jogviszonyra megfelelően alkalmazni kell a 151. §-át****”*, vagyis **cafetéria juttatásban kell részesíteni a főállású polgármestert is.**

A polgármestert megillető **cafetéria összegéről** a Tiszavasvári Város Önkormányzata Képviselő-testülete Pénzügyi és Ügyrendi Bizottsága 205/2019. (VIII.29.) PÜB számú határozata rendelkezik: *„A cafetéria-juttatásokra igénybe vehető* ***2024. évi*** *keretösszeg bruttó* ***231.900****,-****/fő/év,*** *mely évente, a költségvetési rendeletben kerül meghatározásra. A cafetéria-juttatás éves összege biztosít fedezetet az egyes juttatásokhoz kapcsolódó, a juttatást teljesítő munkáltatót terhelő közterhek megfizetésére is.”*

Fentiek alapján **a polgármester megbízatása kezdetétől** – azaz 2024. október 1. napjától – **időarányosan jogosult a cafeteria összegére** 2024. évre, melynek összege 2024. október 1. napjától 2024. december 31. napjáig tartó időszakra 56.926 forint OTP SZÉP kártyán.

Kérem a tisztelt Képviselő-testületet, hogy a határozat-tervezetben foglaltaknak megfelelően döntését meghozni szíveskedjen.

Tiszavasvári, 2024. október 4.

**Dr. Kórik Zsuzsanna jegyző**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2024.(X.8.) Kt. sz.**

**határozata**

**A polgármester illetményének és költségtérítésének megállapításáról**

Tiszavasvári Város Önkormányzatának Képviselő-testülete „*A polgármester illetményének és költségtérítésének megállapításáról”* szóló előterjesztésbenfoglaltak alapján dönt az alábbiakról:

1. **Balázsi Csilla** főállású polgármester **illetményét** **2024. október 1. napjától** kezdődően havonta **bruttó 975.000,-Ft-ban** **állapítja meg**.

2. **Balázsi Csilla** főállású polgármester **költségtérítését** **2024. október 1. napjától** kezdődően a havi illetménye 15%-ának megfelelő összegben, azaz havonta **bruttó 146.300,-Ft-ban határozza meg**.

3. Megerősíti, hogy **Balázsi Csilla** főállású polgármester **2024. évre időarányosan jogosult cafeteria juttatásra**, melynek összege **56.926 forint.**

4. Felkéri a jegyzőt, hogy a szükséges intézkedéseket tegye meg.

**Határidő**: azonnal, ill. folyamatosan **Felelős**: Dr. Kórik Zsuzsanna jegyző